झोंपड़ी में आग से वृद्धा जिंदा जली
उदयपुर| डबोकथाना क्षेत्र के मेड़ता, मोरिया गांव की गमेती बस्ती की झोंपड़ी में मंगलवार शाम आग लग गई। इससे एक वृद्धा और वहां बंधी बकरियां जिंदा जल गई। पुलिस के अनुसार उदी बाई (85) बेवा भाना राम गमेती झोंपड़ी में अकेली रहती थी। वह बकरियां पालकर अपना गुजारा करती थी। झोपड़े में लगी आग से वृद्धा और बकरियां जिंदा जल गई। बताया गया कि शाम साढ़े 7 बजे गमेती बस्ती के लोगों से झोपड़े से आग की लपटे उठती देख बुझाने का प्रयास किया। आग बुझाने तक वृद्धा की मौत हो चुकी थी। ग्रामीणों ने पुलिस को बताया कि झोंपड़ी में लाइट नहीं थी। वृद्धा चिमनी जलाती थी। चिमनी भभकने से आग की आशंका जताई जा रही है।
hin_Deva hin_Deva